PolyAgent/wiki_georgian_en_parallel_20231101 huggingface dataset:
ნიბელუნგები

ნიბელუნგები (გერმანულად Nibelungen, სკანდინავიურად Neflheim, ბნელი ნისლოვანი მხარე) — მიწაში დაფარული განძის მფლობელი მითოლოგიური ხალხი ჩრდილოურ მითოლოგიაში. ძველი რწმენით ამ განძისთვის იბრძოდნენ ჯუჯა ძმები — ალბები და ცვერგები. მათი დავის გადაწყვეტა მიენდო მითურ გმირს ზიგფრიდს. მასვე ერგო განძი, დამატებით ჯუჯებმა აჩუქეს ჯადოსნური ხმალი — ბალმუნგი და უჩინმაჩინის მოსასხამი ან ქუდი (ტარნაკაპპე). მეორე ვერსიით, განძს დარაჯობდა დრაკონი, რომელიც ზიგფრიდმა მოკლა. მესამე ვერსია ხალხური ზღაპრის მსგავსია: კლდეზე დგას ციხე, ციხეში ქალწული და იცავს დრაკონი. გერმანულ ვერსიებში ზიგფრიდი ტანს იბანს ურჩხულის სისხლში (ან ტყეშივე კლავს დრაკონს და მის ქონში განიბანება, ხდება უწყლვადი). მისი დაჭრა შეიძლება მხოლოდ მხარზე, სადაც დაეკრა ცაცხვის ფოთოლი და ურჩხულის სისხლი არ მოხვდა. სკანდინავიური თქმულებით ზიგფრიდმა დრაკონის გული შეიწვა.
მითურ დევგმირული ეპოსის ოსტატურად შეკრული სიუჟეტი გადმოცემულია 39 სიმღერაში და შეთხზულია უცნობი პოეტის მიერ 1190-1200 წლებში. ესაა ზიგფრიდის მითური ამბავი და შურისძიების ამბავი, რაც მისმა ერთგულმა ცოლმა კრიმჰილდემ განახორციელა ჰუნთა ქვეყანაში, ჰაგენის მახვილით ზიგფრიდის ვერაგულად მოკვლიდან 13 წლის შემდეგ. ზიგფრიდი ჯერ ნიბელუნგების მბრძანებელი იყო, მერე თავად ხდება ნიბელუნგი და ბოლოს ნიბელუნგებად იწოდებიან თვით ბურგუნდიელები, რომელთაც მისი საგანძური ჰაგენის მუხანათობის შედეგად ხელთ იგდეს. ამ ნიადაგზე მოხდა ბურგუნდიის მზის ჩასვენება ჰუნეთში. ამრიგად, საკრარული ნიბელუნგები — ჯუჯათა ტომია, რომლის განძი მეფეებს შელბუნგსა და ნიბელუნგს ერგოთ და გუშაგად ჯუჯა ალბერიხი დააყენეს, რომელიც „ნიბელუნგ ზიგფრიდის“ ერთგულ მსახურად იქცა. „სიმღერა ნიბელუნგებზე“ ანუ „ნიბელუნგების გასაჭირი“ მსოფლიო ლიტერატურის შედევრია.
პოეტურად სრულყოფილ ეპოსს ტრადიცია უწოდებს „სიმღერას“ (სიმღერა ნიბელუნგებზე), მაგრამ მისი ნამდვილი სახელია „დერ ნიბელუნგე ნოტ“ (ნიბელუნგების გასაჭირი).
ლიტერატურა
ა. გელოვანი, მითოლოგიური ლექსიკონი, თბ., 1983.
სკანდინავიური მითოლოგია
ირაკლი მეძმარიაშვილი

ირაკლი მეძმარიაშვილი (დ. 29 იანვარი, 1962, თბილისი) — ქართველი პოლიტიკოსი და საზოგადო მოღვაწე. საქველმოქმედო ორგანიზაცია, საზოგადოება „თბილისელი“-ს გამგეობის თავმჯდომარე. 2020 წლის საპარლამენტო არჩევნებში, ქართული ოცნების დეპუტატობის კანდიდატი კრწანისის რაიონის გამგებელი (1995-1998) და თბილისის მთავრობის ვიცე-პრემიერი (1998-2000).
ირაკლი მეძმარიაშვილი იყო დამოუკიდებელი საქართველოს პირველი თაობის სახელმწიფო მოხელე, რომელმაც კოლეგებთან ერთად დედაქალაქის ინფრასტრუქტურის განვითარება დაიწყო სამოქალაქო ომის შემდეგ. მისი მენეჯმენტით განხორციელდა არაერთი მსხვილმასშტაბიანი მუნიციპალური პროექტი.
ბიოგრაფია
დაიბადა 1962 წლის 29 თებერვალს თბილისში. 1978 წელს დაამთავრა თბილისის 55-ე საშუალო სკოლა. 1978-1983 წლებში სწავლობდა საქართველოს პოლიტექნიკური ინსტიტუტში; 1994-1998 წლებში თბილისის სახელმწიფო უნივერსიტეტში.
1983-1989 წლებში იყო საპროექტო ინსტიტუტი კავგიპროტრანსის ინჟინერი; 1989-1991 წლებში კონცერნ საქკურორტის მატერიალური რესურსების სამმართველოს უფროსი; 1991-1995 წლებში „TMS Ltd“ და „TMS Bank 21 Century“-ის დამფუძნებელი და აღმასრულებელი დირექტორი. 1995 წელს დაინიშნა თბილისის მერიის ეკონომიკური პოლიტიკის სამმართველოს უფროსად. 1995-1998 წლებში მუშაობდა კრწანისის რაიონის გამგებელად. 1998-2000 წლებში იყო თბილისის მთავრობის ვიცე-პრემიერი; 2000-2004 წლებში საქართველოს სპორტის სახელმწიფო დეპარტამენტის თავმჯდომარე; 2004-2008 წლებეში საქართველოს ეროვნული ოლიმპიური კომიტეტის აღმასკომის წევრი; 2004-2011 წლებში მსოფლიო ჭიდაობის ფედერაციის სენატორთა კლუბის წევრი. 2005 წლიდან არის ფიფა-ს საფეხბურთო აგენტი; 2006-2009 წლებში იყო საქართველოს ეროვნული სტადიონის გენერალური დირექტორი; 2010-2012 წლებში „Engeo Capital Group GMBH“-ის (ავსტრია) აღმასრულებელი დირექტორი.
2012 წლიდან არის საქართველოს ეროვნული ოლიმპიური კომიტეტის წარმომადგენელი ევროპის ქვეყნებში; 2013 წლიდან საზოგადოება „თბილისელი“-ს გამგეობის თავმჯდომარე.
მეძმარიაშვილი სპორტის სახელმწიფო დეპარტამენტს ხელმძღვანელობდა, როდესაც საქართველომ საბჭოთა კავშირის დანგრევის შემდეგ პირველი ოლიმპიური ოქრო მოიპოვა. მეძმარიაშვილის სახელთანაა ასევე დაკავშირებული 2015 წლის თბილისის წყალდიდობის დროს დაზარალებულთა დასახმარებლად „საზოგადოება თბილისელის“ მიერ მოსკოვში ორგანიზებული აუქციონი.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
ჰყავს მეუღლე და ორი შვილი. ფლობს რუსულ და ინგლისურ ენებს.
რესურსები ინტერნეტში
ირაკლი მეძმარიაშვილი — საზოგადოება „თბილისელი“
სქოლიო
დაბადებული 29 იანვარი
დაბადებული 1962
ქართველი პოლიტიკოსები
თბილისში დაბადებულები
ქართველი საზოგადო მოღვაწეები
საქართველოს X მოწვევის პარლამენტის წევრები
Ҹ

Ҹ, ҹ — კირილური ანბანის ასო.
რესურსები ინტერნეტში
Graphemica (Ҹ)
Graphemica (ҹ)
კირილური ასოები
Thatcheriasyrinx

Thatcheriasyrinx is a genus of sea snails, marine gastropod mollusks in the family Raphitomidae.
Species
Species within the genus Thatcheriasyrinx include:
Thatcheriasyrinx orientis (Melvill, 1904)
Species brought into synonymy
Thatcheriasyrinx orientalis Melvill, 1904: synonym of Thatcheriasyrinx orientis (Melvill, 1904)
References
Powell，A．W．B． The Family Turridae in the Indo −Pacific，Part 2． The Subfamily Turriculinae， Indo −PacificMollusca ，2 （10， 207 −415 （1969 ）
External links
P.; Kantor, Y. I.; Sysoev, A.; Puillandre, N. (2011). A new operational classification of the Conoidea (Gastropoda). Journal of Molluscan Studies. 77(3): 273-308
Worldwide Mollusc Species Data Base: Raphitomidae
Monotypic gastropod genera
Raphitomidae
კრაკენის ზღვა

კრაკენის ზღვა — სითხის უდიდესი აუზი სატურნის თანამგზავრ ტიტანის ზედაპირზე. 2008 წელს აღმოაჩინა კოსმოსურმა ხომალდმა „კასინიმ“; სახელი ეწოდა ნორვეგიული მითოლოგიის ზღვის მონსტრის, კრაკენის პატივსაცემად.
აღწერა
კრაკენის ფართობი 400 000 კმ²-ია და მიჩნეულია სითხის უდიდეს აუზად ტიტანის ჩრდილოეთ პოლარულ რეგიონში. მაქსიმალური სიღრმე სავარაუდოდ 160 მეტრია, 1,5 სმ სიმაღლის თავთხელი კაპილარული ტალღები კი 0,7 მ/წმ სიჩქარით გადაადგილდება. მისი, როგორც ნახშირწყალბადების (ძირითადად თხევადი მეთანი) ზღვის სტატუსი რადარული ფოტოგრაფიის გზით განისაზღვრა. სავარაუდოდ, კრაკენის ზღვა დედამიწის კასპიის ზღვაზე დიდია.
ზღვაში მდებარეობს კუნძული — მაიდა-ისნულა. შესაძლებელია, რომ კრაკენის ზღვა ჰიდროლოგიურად დაკავშირებული იყოს ტიტანის მეორე უდიდეს ზღვასთან — ლიგეიასთან.
ერთ ადგილას, ზღვა დაახლოებით 17 კმ სიგანემდე ვიწროვდება და გიბრალტარის სრუტის ზომას იღებს; ამ ადგილს კრაკენის ხორხს უწოდებენ და სავარაუდოდ, იქ მნიშვნელოვანი დინებებია. ტიტანის ორბიტული ექსცენტრიულობა შესაძლოა განაპირობებდეს ზღვის 1-მეტრიან მოქცევებს 0,5 მ/წმ სიჩქარით, ასევე მორევებსაც.
სამომავლოდ, NASA-სა და ევროპის კოსმოსური სააგენტოს ერთობლივი, სატურნის სისტემის მისიის ფარგლებში, კრაკენის ზღვაში დაგეგმილია ზონდის დასმა, რომელიც შეისწავლის მის შემადგენლობას, სიღრმესა და მრავალ სხვა მახასიათებელს.
გალერეა
რესურსები ინტერნეტში
Labelled map of Titan's north polar region, based on radar imagery, showing lakes and seas
სქოლიო
ტიტანის ტბები
კოხატის რაიონი

კოხატის რაიონი — რაიონი პერუში, პუნოს რეგიონის უანკანეს პროვინციაში. მდებარეობს ზღვის დონიდან 4 355 მეტრზე. 2007 წლის მონაცემებით, მოსახლეობა 4 902 ადამიანს შეადგენდა, სიმჭიდროვე 5.6 ადამიანი კმ²-ზე. ფართობი 881.18 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პუნოს რეგიონის რაიონები
უანკანეს პროვინციის რაიონები
ზეფიროსი

ზეფიროსი (ძეფოს — „ბნელი“) — დასავლეთის ქარისა და გაზაფხულის ღმერთი ბერძნულ მითოლოგიაში, ბერძენთა გაგებით კი ქარიშხალი; ნიავქარი, ეოსის ძე. ერთ-ერთი ოთხი ქარის ღვთაებიდან. ბორეასის, ევროსის და ნოტოსის (ქარის ღმერთები) ძმა, ქლორას ქმარი. მათ ეყოლათ ნაყოფის ღმერთი, კარპოსი, ჰარპია პოდარგემ კი მისგან შვა შმაგი ცხენები. აპოლონისადმი ეჭვიანობით მოკლა ჭაბუკი იაკინთე. როგორც ქარი, იწყება გაზაფხულზე, როცა მეზღვაურები გადიან ზღვაში.
რესურსები ინტერნეტში
ზეფიროსი
ლიტერატურა
„მითოლოგიური ლექსიკონი“, გამომცემლობა „საბჭოთა საქართველო“, თბილისი, 1983, გვ. 192
ბერძნული მითოლოგია
ბერძნული ღმერთები
Rusishvili

Rusishvili
The House of Rusishvili is the name of the Georgian noble family.
History
The Rusishvili were a princely family, tavadi, in the eastern Georgian kingdom of Kakheti. A genealogical tradition enshrined in the writings of Prince Ioann of Georgia (1768–1830) traces the family's ancestry to the late 12th century, making them descended from a Rus guardsman of Prince Yuri of Novgorod, the first husband of Queen Regnant Tamar of Georgia. Yuri's guardsman is said to have stayed in Georgia and ennobled by Tamar. His progeny allegedly adopted the surname of Rusishvili, literally "children or scions of the Rus". The family is included in the list of the Georgian nobility attached to the Russo-Georgian treaty of Georgievsk of 1783. Members of the family occupied the office of Chief Treasurer at the court of the kings of Kakheti and, since 1724, the episcopal sea of Nekresi. After the Russian annexation of Georgia, the family was confirmed among the princely nobility (knyaz) of the Russian Empire in 1850. The surname was Russified as Rusiyev (Русиев).
The Robitashvili had no officially confirmed coat of arms, but a drawing of the familial arms is included in Tsikhinsky's unpublished Russian-language catalogue The Caucasian Armorial, dated to 1922.
References
Georgian-language surnames
Noble families of Georgia (country)
Russian noble families
Lasioglossum roddi

Lasioglossum roddi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
იხილეთ აგრეთვე
Lasioglossum-ის სახეობების სია
სქოლიო
roddi
Ejmiatsin Church, Tbilisi

Ejmiatsin Church, Tbilisi
The Ejmiatsin Church is an 18th-century Armenian Apostolic church in the Avlabari district of Old Tbilisi, Georgia. The church is adjacent to the Avlabari Square.
History
In July 2014, the church was attacked. The Armenian diocese said it was "a crime committed on ethnic and religious grounds."
Gallery
See also
Church of the Red Gospel, a nearby 18th century Armenian church
Armenians in Georgia
References
External links
Photo of the Ejmiatsin Church
Armenian churches in Tbilisi
Old Tbilisi
Armenian Apostolic churches in Tbilisi
ჩადრისთავის საყდარი

ჩადრისთავის საყდარი — ეკლესია კასპის მუნიციპალიტეტის სოფელ წინარეხში. მდებარეობს სოფლის სამხრეთ-დასავლეთით, მთის ფერდობზე. თარიღდება გვიანდელი ფეოდალური ხანით.
ეკლესია დარბაზულია (7,5 X 5,35 მ), ნაგებია ქვიშაქვით, გამოყენებულია რიყის ქვაც. არქიტრავული შესასვლელი სამხრეთ კედლის დასავლეთ ნაწილშია. საკურთხევლის აღმოსავლეთ კედელზე მიდგმულია მწვანე ტუფის კარგად გათლილი ქვებით ნაწყობი სატრაპეზო.
ლიტერატურა
რესურსები ინტერნეტში
ჩადრისთავის საყდარი
კასპის მუნიციპალიტეტის ტაძრები
სერი

სერი — საშუალო სიმაღლის, სხვადასხვა წარმოშობის, მოგრძოდ წამოზიდული რელიეფის დადებითი ფორმების ზოგადი სახელწოდება. წარმოადგენს ხშირად, ვიწრო, გაჭიმულ, ამაღლებულ რელიეფს ან ბორცვების ჯაჭვისებურ მწკრივის. მათი ფერდობის დაქანება 20 პროცენტია და ზოგჯერ მეტიც, სიმაღლე 200 მ-მდე.
აქვთ ბრტყელი და მომრგვალებული მწვერვალები და მკვეთრად გამოსახული ძირის ხაზი. განარჩევენ ბოლომორენულ, ოზურ, ეოლურ, კუესტურ, ეროზიულ და სხვა სერებს. სიმაღლე განსხვავებულია (რამდენიმე მეტრიდან ასეულ მეტრამდე). გამოირჩევა ნაზი რელიეფითა და შედარებით რბილი აგებულებით.
ხშირად სერი ბორცვნალებთან ერთად მნიშვნელოვან სიგრძეზე ქმნის დედამიწის ზედაპირის დაბალმთიან ტერიტორიებზე საკმაო სიგრძის წაგრძელებებს, რომლებიც მკვეთრად არღვევენ ერთფეროვან რელიეფს. უდაბურ მხარეებში ფართოდ არის გავრცელებული ქვიშიანი სერები, რომელთა სიმაღლე ხშირად 1-2 მ-ია, სიგანე 5-10 მ, ხოლო სიმაღლე იშვიათად 200-300 მ.
საქართველოში ცნობილია მაგ., კვერნაქები, დაბალმთიანი სერები, რომლებიც მნიშვნელოვან სიგრძეზე არიან წაგრძელებულნი. კვერნაქების საერთო სიგრძე დაახლოებით 70 კმ-ია, ხოლო სიგანე სიგრძეზე გაცილებით პატარაა (მხოლოდ 7-8 კმ). მრავალრიცხოვანი სერები არსებობს ასევე ივრის ზეგანზე.
სერებს უწოდებენ აგრეთვე განივი და გრძივი მდინარეთა ხეობებით დანაწევრებულ ერთმანეთს მიყოლებულ და ერთი მიმართულებით ორიენტირებულ ქედების ერთობლიობას.
სქოლიო
გეომორფოლოგია
რელიეფის ფორმები
Rockpalast (ალბომი)

Rockpalast (ალბომი)
Rockpalast — ბრიტანული პროგრესული როკ-ჯგუფ Porcupine Tree-ს საკონცერტო ალბომი, რომელიც გამოიცა 2006 წლის ივლისში. მასში შეტანილია 2005 წელს გერმანიაში ჩატარებული Rockpalast-ის ფესტივალის ჩანაწერი. მიუხედავად იმისა, რომ მთლიანი კონცერტი გადაღებული იქნა Rockpalast-ის გადაცემისთვის, ყველა სიმღერა ეთერში არ გასულა. სრული აუდიო ჩანაწერი მხოლოდ ჯგუფის ოფიციალური საიტის მეშვეობით ვრცელდება. ამ გამოცემაში შეტანილი "Futile" და "Radioactive Toy" მოგვიანებით დამატებული იქნა DVD-ზე Arriving Somewhere....
სიმღერების სია
რესურსები ინტერნეტში
ინფორმაცია საიტზე Progarchives
Porcupine Tree-ს საკონცერტო ალბომები
2006 წლის საკონცერტო ალბომები
Transmission-ის ალბომები
საბერძნეთის ბნელი ხანა

საბერძნეთის ბნელი ხანა — ძვ. წ. 1100-600, როდესაც ძვ. წ. 1200-იან წლებში ბევრი მიკენელი გაიქცა სამშობლოდან, საბერძნეთში „ბნელი საუკუნეების“ დაცემის ხანა დაიწყო, მათი ტერიტორია ახალმა ხალხმა — დორიელებმა დაიკავეს. ამ 500-წლიანი პერიოდის ისტორიული ჩანაწერი არ არსებობს. დორიელებს არ ჰქონდათ დამწერლობა და მათი ისტორია ზეპირსიტყვიერებაში აისახებოდა. დორიელებს არ გააჩნდათ მიკენელთა მსგავსი კულტურა. ისინი მეტყველებდნენ ბერძნულის სხვა დიალექტზე.
ისტორიული საგები
დორიელებმა მიკენური პერიოდი ვრცელ პოემაში გააცოცხლეს. როდესაც ფინიკიელებისგან დამწერლობა გადაიღეს, ამ პოემებს წერილობითი სახე მისცეს. ჩვენამდე მოაღწია ორმა პოემამ, ჰომეროსის „ილიადამ“ და „ოდისეამ“.
ქალაქური ცხოვრება
ბნელ ხანაში ქალაქური ცხოვრება ჩაკვდა და მოქალაქეებს სამხედრო ბელადები მართავდნენ. ქალაქები აღდგა და დაიწყო ზღვისგაღმა მიწების კოლონიზაცია (ძვ. წ. 600). ძალაუფლება ხელში ჩაიგდეს „ტირანებმა“ და „ოლიგარქებმა“. ვითარდებოდა ვაჭრობა და იზრდებოდა მოსახლეობა. არეულობის პერიოდის შემდეგ, ძვ. წ. 500-იან წლებში, ათენში და ზოგიერთ სხვა ქალაქში მთავრობის, სამართალისა და ვაჭრობის გარდაქმნის მიზნით რეფორმატორებს უხმეს. ასე დაიწყო საბერძნეთის კლასიკური პერიოდი.
ლიტერატურა
მსოფლიოს ისტორიის ენციკლოპედია, 2009, 2010, გამ. ელფი, ISBN-13 978-99940-44-08-5
საბერძნეთის ისტორია
ძველი საბერძნეთი
რკინის ხანის საბერძნეთი
Montelíbano

Montelíbano is a town and municipality located in the Córdoba Department of Colombia. It is the seat of the Roman Catholic Diocese of Montelíbano.
Montelíbano is host of one of the largest ferronickel mines, the Cerro Matoso mine. The Company Cerro Matoso S.A. operates the mine site, as well as the associated smelter.
References
Gobernacion de Cordoba - Montelíbano
Montelíbano official website
Municipalities of Córdoba Department
Orders, decorations, and medals of Azerbaijan

Orders, decorations, and medals of Azerbaijan
State awards of the Azerbaijani Republic include the orders, decorations, and medals.
The following is a list of these awards of Azerbaijan.
Orders
Medals
See also
Armed Forces of the Azerbaijani Republic
References
სან-გონსალუ-დუ-პიაუი

სან-გონსალუ-დუ-პიაუი — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 270 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 4 754 ადამიანს შეადგენდა, მოსახლეობის სიმჭიდროვე 31.65 კმ²-ზე. ფართობი 150 215 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
ბედისწერის მთა

ბედისწერის მთა, ანუ ამონ ამართი, იგივე ოროდრუინი ჯ.რ.რ. ტოლკინის ლეგენდარიუმში — ვულკანური მთა მორდორში.
ისტორია
როდესაც საურონი მორდორში დასახლდა, ყველაზე მეტად ოროდრუინი მოეწონა. მის ცეცხლს იყენებდა სხვადასხვა სამჭედლო სამუშაოში და ჯადოსნობისას. ასეთი სამუშაოს ყველაზე ცნობილი შედეგია ერთი ბეჭედი.
მთა ამოიფრქვა მეორე ეპოქის 3429 წელს, რაც ნიშნავდა, რომ საურონი გონდორის აღებას აპირებდა. მან შეიძინა სახელი „ამონ ამართი“ (Amon Amarth, ბედისწერის მთა).
მესამე ეპოქის 2954 წელს მან კვლავ გაიღვიძა და ითილიენის უკანასკნელი მაცხოვრებლები გადავიდნენ ანდუინზე. ამ დროიდან მოყოლებული მთა ხშირად აფრქვევდა ცეცხლს.
ბეჭდის საძმო ამოცანას წარმოადგენდა ბეჭდის განადგურება ამ მთაში. საურონის დამარცხების შემდეგ იგი დაინგრა.
ეტიმოლოგია
ბედისწერის მთა არის ვესტრონზე სახელწოდების „Amon Amarth“ თარგმანი (ასე მას, პირველ რიგში, გონდორში იცნობდნენ).
სქოლიო
შუახმელეთის მთები
hu:Mordor#Orodruin
simple:Middle-earth locations#Mount Doom
St. Vincent

St. Vincent
ენი ერინ კლარკი (Anne Erin Clark; დ. 28 სექტემბერი, 1982), ცნობილი სასცენო სახელით St. Vincent — ამერიკელი გრემის ჯილდოს მფლობელი მუსიკოსი, მომღერალი, სიმღერების ავტორი და მულტიინსტრუმენტალისტი. თავისი მუსიკალური კარიერა დაიწყო როგორც ჯგუფ The Polyphonic Spree-ის და სუფიან სტივენსის საკონცერტო შემადგენლობის წევრმა, სანამ 2006 წელს არ ჩამოაყალიბა საკუთარი ბენდი.
St. Vincent-ის ნამუშევრებმა დაიმსახურეს კრიტიკოსთა ქება სპეციფიკური მუსიკალური სტილის გამო, რომელშიც იგრძნობა სოფტ-როკის, ექსპერიმენტული როკის, ელექტროპოპის და ჯაზის გავლენა. მისი სადებიუტო ალბომი იყო Marry Me (2007), მას მოჰყვა Actor (2009) და Strange Mercy (2011). 2012 წელს გამოუშვა კოლაბორაციული ალბომი Love This Giant, დევიდ ბირნთან ერთად. კლარკი ასევე ასრულებდა ბეკ-ვოკალს ჯგუფ Swans-ის 2014 წლის ალბომზე To Be Kind. მისი მეოთხე სოლო ალბომი, თანამოსახელე St. Vincent, გამოვიდა 2014 წლის 25 თებერვალს და წოდებულ იქნა წლის ალბომად ჟურნალების — The Guardian, NME, Entertainment Weekly და Slant Magazine — მიერ, აგრეთვე წლის მეორე საუკეთესო ალბომად ჟურნალ ტაიმის მიერ. ამ ალბომმა მოუპოვა მას გრემის ჯილდო საუკეთესო ალტერნატიული ალბომისთვის. ის იყო 20 წლის განმავლობაში პირველი ქალი, რომელმაც მიიღო ჯილდო ამ კატეგორიაში.
St. Vincent ხსნიდა ისეთი ცნობილი შემსრულებლების კონცერტებს, როგორებიც არიან The Black Keys, Arcade Fire, The National, Death Cab for Cutie და Grizzly Bear. 2015 წელს მას ჰქონდა გამოსვა Wire-თან ჩიკაგოში, როგორც ჯგუფის Drill Festival-ის ნაწილი. კლარკი აღიარებულია „გასული ათწლეულის ერთ-ერთ გამორჩეულ და ინოვაციურ გიტარისტად“.
დისკოგრაფია
ალბომები
Marry Me (2007)
Actor (2009)
Strange Mercy (2011)
Love This Giant (2012, დევიდ ბირნთან ერთად)
St. Vincent (2014)
Masseduction (2017, 2018 წელს გადამუშავებული როგორც Masseducation)
EP
Ratsliveonnoevilstar (2003)
Paris Is Burning (2006)
4AD Session (2012)
Brass Tactics (დევიდ ბირნთან) (2013)
სინგლები
„Jesus Saves, I Spend“, / „These Days“ (2007) — CD, 7" ვინილი
„Now, Now“, / „All My Stars Aligned“ (2007) — CD, 7" ვინილი
„Actor Out of Work“, / „Bicycle“ (2009) — 7" ვინილი
„Cruel“ (2011) - ციფრული
„Cheerleader“ (2012) - iTunes სინგლი
„Digital Witness“ (2014) - 7" ვინილი
„Teenage Talk“ (2014) - ციფრული
რესურსები ინტერნეტში
სქოლიო
ამერიკელი გიტარისტები
ამერიკელი მომღერლები
დაბადებული 28 სექტემბერი
დაბადებული 1982
გრემის ჯილდოს მფლობელები
ბოდბე

ბოდბე — სიღნაღის მუნიციპალიტეტის სოფლების ზემო ბოდბისა და ქვემო ბოდბის ძველი სახელწოდება.
ტრადიციულად ითვლება, რომ ბოდბე არის ძველ ქართულ საისტორიო წყაროებსა და აგიოგრაფიულ ძეგლებში მოხსენიებული კუხეთის დაბა ბოდი, სადაც, წყაროთა თანახმად, გარდაიცვალა და დაიკრძალა წმინდა ნინო, თუმცა მეცნიერებაში არსებობს საწინააღმდეგო მოსაზრებებიც (იხ. ბოდი).
იხილეთ აგრეთვე
ბოდი
ბოდბის მონასტერი
ბოდბის საეპისკოპოსო
ლიტერატურა
ზურაბ კიკნაძე, თენგიზ მირზაშვილი, ნინოწმინდას უჯარმის კარსა, "ლიტერატურული საქართველო, 1988, ¹27, გვ., 5
ჯიბო ლომაშვილი, ვლადიმერ აბრამიშვილი, ბოდისა და ბოდბის შესახებ, "ცისკარი", 1972, №4, გვ., 127-138
ბ. მჭედლიშვილი, ქალაქ უჯარმისა და დაბა ბოდის ლოკალიზაცია, ძეგლის მეგობარი, 1968, გვ., 51-57
სიღნაღის მუნიციპალიტეტის ისტორიული სოფლები
თვლადი სიმრავლე

თვლადი სიმრავლე — უსასრულო სიმრავლე, რომლის ელემენტები შეიძლება გადაინომროს ნატურალური რიცხვებით, ე. ი. შეიძლება დამყარდეს ურთიერთ ცალსახა თანადობა (ასახვა) ამ სიმრავლესა და ნატურალურ რიცხვთა სიმრავლეს ან მის რომელიმე ქვესიმრავლეს შორის. გეორგ კანტორმა დაამტკიცა, რომ თვლადია ყველა რაციონალური რიცხვის სიმრავლე და ყველა ალგებრული რიცხვის სიმრავლე. უსასრულო სიმრავლეს, რომელიც თვლადი არ არის, არათვლადი ეწოდება. მაგ., არათვლადია ყველა ნამდვილი რიცხვის სიმრავლე. ყოველი უსასრულო სიმრავლე შეიცავს თვლად ქვესიმრავლეს. სასრული ან თვლადი რაოდენობით თვლადი სიმრავლეების გაერთიანება არის თვლადი სიმრავლე.
ექვივალენტური განმარტებები
სიმრავლის თვლადობა შეიძლება რამდენიმე სხვადასხვა ექვივალენტური გზით განვმარტოთ.
სიმრავლე S თვლადია, თუ არსებობს ასახვა: , რომლისთვისაც ფუნქციის თითოეულ მნიშვნელობას მხოლოდ ერთი არგუმენტი შეესაბამება.
სიმრავლე S თვლადია, თუ არსებობს ფუნქცია: , რომლისთვისაც S სიმრავლის თითოეული ელემენტისთვის ერთი მაინც არგუმენტი მოიძებნება, რომლებიც ამ ელემენტს შეესაბამება.
სიმრავლე S თვლადია, თუ არსებობს ნატურალურ რიცხვთა სიმრავლის ისეთი ქვესიმრავლე, რომელშიც S სიმრავლე ურთიერთ ცალსახად აისახება.
ეს სამივე განმარტება ერთმანეთის ეკვივალენტურია.
ლიტერატურა
სიმრავლეთა თეორია
ბექა შეყრილაძე

ბექა შეყრილაძე (დ. 28 ნოემბერი 1983) — ქართველი ფეხბურთელი, გორის „დილას“ მეკარე.
ტიტულები
უმაღლესი ლიგა მეორე ადგილი (2): 2009/2010, 2012/2013
საქართველოს თასის გამარჯვებული (1): 2011/2012
საქართველოს თასის ფინალისტი (2): 2008/2009, 2009/2010
საქართველოს სუპერთასის ფინალისტი (1): 2012/2013
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი Footballdatabase.eu-ზე
პროფილი დილას ოფიციალურ საიტზე
დაბადებული 1983
ქართველი ფეხბურთელები
თბილისის სპარტაკის ფეხბურთელები
სკ თბილისის ფეხბურთელები
თბილისის ლოკომოტივის ფეხბურთელები
ბორჯომის ფეხბურთელები
რუსთავის მეტალურგის ფეხბურთელები
ცხინვალის ფეხბურთელები
თბილისის დინამოს ფეხბურთელები
გორის დილას ფეხბურთელები
დაბადებული 28 ნოემბერი
დარაქოი

დარაქოი — სოფელი საქართველოში, წალკის მუნიციპალიტეტში, თემის ცენტრი. მდებარეობს წალკის ქვაბულში, მდინარე ქციის მარცხენა ნაპირზე, წალკის წყალსაცავის შესართავთან, ზღვის დონიდან 1540 მ., წალკიდან 12 კმ.
ისტორია
დარაქოის ტერიტორია დასახლებული იყო ბრინჯაოს, ადრეანტიკურ, ადრინდელ, შუა და გვიან ფეოდალურ ხანაში, რაზეც მიუთითებს გვიან გადაკეთებული ეკლესიის არქიტექტურული დეტალები და ძველი სასაფლაოს ნაშთები. სოფლის ჩრდილო-აღმოსავლეთ ნაწილში, წმ. გიორგის ეკლესიის გარშემო მდებარეობს შუა საუკუნეების ნასოფლარი ფარეხა. აქვე სასაფლაოზე ყოფილა ადამიანებისა და საოჯახო ინვენტარის გამოსახულებით შემკული საფლავის ქვები, ოთხ ფილაზე კი ქართული წარწერები იყო შემორჩენილი. ეკლესიაზე ყოფილა ლიპარიტ ერისთავთ-ერისთავის ქართული ასომთავრული წარწერა, რომლის კვალი აღარ ჩანს:
სოფლიდან ჩრდილო-აღმოსავლეთით 1.5 კმ-ის დაცილებით სოფ. წინწყაროსაკენ მიმავალი გზის პირას კიდევ ერთი ნასოფლარია, რომელიც შესაძლოა შუა საუკუნეების სოფელი გველფარეხა იყოს (გ. ნარიმანიშვილი). 1721 წლის აღწერით გველფარეხაში ითვლებოდა 1 მებატონე (შაჰნავაზხანი), 8 გამომღები და 2 ბოგანო ყმა. დარაქოის აღმოსავლეთით, დაახლ. 400 მ-ზე, წინწყაროს გზაზე, მდ. ქციის მარჯვენა ნაპირზე, საქართველოს ეროვნული მუზეუმის ექსპედიციამ 2008 წელს გათხარა ადრეანტიკური ხანის ე. წ. დარაქოის ნამოსახლარი, რომელიც 2,5 ჰექტარზეა გაშენებული. გაითხარა მხოლოდ 300 კვ.მ. ფართობი, სადაც 9 სახლი, 20 სამეურნეო ორმო და 2 ხარო გამოვლინდა.
XIX საუკუნეში სოფელში დასახლდნენ სომხები. საბჭოთა პერიოდში სოფელი შედიოდა წინწყაროს სასოფლო საბჭოში. მოქმედებდა ედიქილისას მერძევეობა-მეკარტოფილეობის მეურნეობა.
დემოგრაფია
ლიტერატურა
;
;
დარაქოის ნამოსახლარი და სამხრეთ კავკასიის აქემენიდური ხანის ისტორიის ზოგიერთი საკითხი / გოდერძი ნარიმანიშვილი // იბერია-კოლხეთი : საქართველოს კლასიკური და ადრემედიევური პერიოდის არქეოლოგიურ-ისტორიული კვლევანი / საქართველოს ეროვნული მუზეუმი. - თბილისი, 2009. - ISSN 1512-4207. - №5. - გვ.94-125;
თრიალეთი : კულტურულ - ისტორიული მემკვიდრეობა, უძველესი წყაროები და კვლევის პერსპექტივები / გ. ნარიმანიშვილი, ნ. შანშაშვილი, მ. კვაჭაძე ; საქართველოს ეროვნული მუზეუმი. - თბილისი, 2018. - ISBN 9789941279652.
სქოლიო
წალკის მუნიციპალიტეტის სოფლები
ნიაღვრის ქუჩა

ნიაღვრის ქუჩა — ქუჩა თბილისში. მდებარეობს მთაწმინდის რაიონში (მთაწმინდა); პავლე ინგოროყვას ქუჩასა და შიო ჩიტაძის ჩიხს შორის. წარმოიქმნა XIX საუკუნეში. სასწავლებლის ქუჩის სახელწოდებითაა დატანილი 1884 წლის თბილისის გეგმაზე, რადგან აქვე მდებარე წმინდა ნინოს კეთილშობილ ქალთა სასწავლებლელს თითქმის მთელი კვარტალი ეკავა. შემდეგ მას მთის IV ქუჩა ერქვა. 1900 წელს ეწოდა ნიაღვრის ქუჩა (ასეა დატანილი ამავე წლის გეგმაზე). მთაწმინდის ფერდობებიდან ჩამონადენი ნიაღვრის დიდი ნაწილი ამ ქუჩაზე მოედინებოდა და სახელიც აქედან ეწოდა. ქუჩაზეა ლეო დავითაშვილის სახელობის პალეობიოლოგიის ინსტიტუტი. შემონახულია XIX საუკუნის დასასრულის საცხოვრებელი სახლები.
ლიტერატურა
მთაწმინდის რაიონის ქუჩები